การเสนอเป็นเจ้าภาพโอลิมปิกฤดูร้อน 2024 ของลอสแอนเจลิส

การเสนอเป็นเจ้าภาพกีฬาโอลิมปิกฤดูร้อน 2024 ของนครลอสแอนเจลิส  (Los Angeles bid for the 2024 Summer Olympics) เป็นความพยายามอย่างต่อเนื่องในการนำกีฬาโอลิมปิกฤดูร้อนมาจัดที่นครลอสแอนเจลิส, รัฐแคลิฟอร์เนีย
โดยนครลอสแอนเจลิสเป็นหนึ่งในสองเมืองที่เสนอตัวและได้รับการคัดเลือก นอกเหนือจากกรุงปารีส, ประเทศฝรั่งเศส โดยคณะกรรมการโอลิมปิกสากล หรือ ไอโอซี ได้ประกาศว่าจะมอบสิทธิ์การเป็นเจ้าภาพกีฬาโอลิมปิกฤดูร้อน 2024 และ 2028 ให้กับทั้งสองเมือง ขณะที่ทั้งสองเมืองต่างต่อต้านข้อเสนอจากไอโอซี โดยทางนครลอสแอนเจลิสกล่าวว่าพวกเขายินดีที่จะพิจารณาเรื่องนี้หากได้รับสิทธิประโยชน์บางอย่าง นครลอสแอนเจลิสได้รับการคัดเลือกจากคณะกรรมการโอลิมปิกแห่งสหรัฐอเมริกา เมื่อวันที่ 28 สิงหาคม พ.ศ. 2558 หลังจากที่สภานครลอสแอนเจลิสลงมติเป็นเอกฉันท์ให้เสนอตัวเป็นเจ้าภาพอีกครั้ง
นครลอสแอนเจลิสเป็นเมืองที่สองที่ยื่นเสนอต่อคณะกรรมการโอลิมปิกสากล หรือ ไอโอซี โดยคณะกรรมการโอลิมปิกแห่งสหรัฐอเมริกาในการเสนอเป็นเจ้าภาพกีฬาโอลิมปิกฤดูร้อน 2024 แต่เดิมเมืองบอสตันเป็นเมืองตัวแทนที่เสนอจัดกีฬาโอลิมปิก แต่ได้ถอนตัวเมื่อวันที่ 27 กรกฎาคม พ.ศ. 2558 เนื่องจากความกังวลในการใช้งบประมาณที่สูงจนเกินไป ในปลายปีพ.ศ. 2557 นครลอสแอนเจลิสแพ้ในการเสนอเป็นตัวแทนประเทศสหรัฐอเมริกาแก่เมืองบอสตัน ร่วมกับกรุงวอชิงตัน ดี.ซี. และเมืองซานฟรานซิสโก ครั้งนี้เป็นความพยายามครั้งที่สามของประเทศสหรัฐอเมริกาในการเสนอตัวเป็นเจ้าภาพหลังจากเป็นเจ้าภาพครั้งล่าสุดในปี 1996 ณ เมืองแอตแลนตา โดยได้แพ้ในการเสนอตัวเป็นเจ้าภาพกีฬาโอลิมปิก 2012 และ 2016
นครลอสแอนเจลิสเคยเป็นเจ้าภาพโอลิมปิกฤดูร้อน 1932 และโอลิมปิกฤดูร้อน 1984 นอกจากนี้จะเป็นครั้งที่สามของนครลอสแอนเจลิสในการเป็นเจ้าภาพโอลิมปิกฤดูร้อน หากได้รับสิทธิ์ในการเป็นเจ้าภาพโอลิมปิกฤดูร้อน 2024 หรือ โอลิมปิกฤดูร้อน 2028 นครลอสแอนเจลิสจะกลายเป็นเมืองแรกที่เป็นเจ้าภาพจัดการแข่งขันกีฬาโอลิมปิกในประเทศสหรัฐอเมริกา นับตั้งแต่โอลิมปิกฤดูหนาว 2002 ณ เมืองซอลต์เลกซิตี และเป็นเมืองแรกที่เป็นเจ้าภาพจัดการแข่งขันทั้งหมดสามครั้ง โดยในวันที่ 28 กรกฎาคม พ.ศ. 2567 นับเป็นวันครบรอบ 40 ปีของการแข่งขันกีฬาโอลิมปิกฤดูร้อน 1984 และวันที่ 30 กรกฎาคม พ.ศ. 2567 นับเป็นวันครบรอบ 92 ปีของการแข่งขันกีฬาโอลิมปิกฤดูร้อน 1932 ณ นครลอสแอนเจลิส นอกจากนี้วันที่ 28 กรกฎาคม พ.ศ. 2571 นับเป็นวันครบรอบปีที่ 44 ของการแข่งขันกีฬาโอลิมปิกฤดูร้อน 1984 และวันที่ 30 กรกฎาคม 2028 เป็นวันครบรอบ 96 ปีของการแข่งขันกีฬาโอลิมปิกฤดูร้อน 1932 ณ นครลอสแอนเจลิส
หากนคนลอสแอนเจลิสได้สิทธิ์การเป็นเจ้าภาพกีฬาโอลิมปิก 2024 โดยจะจัดการแข่งขันตั้งแต่วันที่ 19 กรกฎาคม พ.ศ. 2567 ถึงวันที่ 4 สิงหาคม พ.ศ. 2567 ในขณะที่กีฬาพาราลิมปิกเกมส์จะจัดขึ้นตั้งแต่วันที่ 21 สิงหาคม พ.ศ. 2567 จนถึงวันที่ 1 กันยายน พ.ศ. 2567 หากนครลอสแอนเจลิสได้สิทธิ์การเป็นเจ้าภาพ จะทำให้ครั้งนี้เป็นครั้งที่ห้าที่ประเทศสหรัฐอเมริกาเป็นเจ้าภาพโอลิมปิกฤดูร้อน และนครลอสแอนเจลิสจะกลายเป็นเมืองที่สองต่อจากกรุงลอนดอน ในการเป็นเจ้าภาพจัดการแข่งขันถึงสามครั้ง หรือถ้ากรุงปารีสได้สิทธิ์การเป็นเจ้าภาพกีฬาโอลิมปิก 2024 และนครลอสแอนเจลิสได้สิทธิ์การเป็นเจ้าภาพกีฬาโอลิมปิก 2028 นครลอสแอนเจลิสจะกลายเป็นเมืองที่สามต่อจากกรุงลอนดอน และกรุงปารีส ในการเป็นเจ้าภาพจัดการแข่งขันถึงสามครั้ง 

**ประวัติ**

**สถานที่จัดการแข่งขัน**

**เขตลอสแอนเจลิสดาวน์ทาวน์**
 ถนนฟิเกร์รัว - ไลฟ์ไซด์ "โอลิมปิกเวย์"- โคลิเซียมอนุสรณ์แห่งลอสแอนเจลิส - กรีฑา พิธีปิด- สนามกีฬาแบงก์ออฟแคลิฟอร์เนีย - ฟุตบอล (รอบแรก)- เดโดซ์ฟิลด์ - ว่ายน้ำ กระโดดน้ำ- กาเลนเซ็นเตอร์ - แบดมินตัน- ศูนย์ประชุมลอสแอนเจลิส - บาสเก็ตบอล (รอบแรก) มวยสากลสมัครเล่น ฟันดาบ เทควันโด เทเบิลเทนนิส- สเตเปิลส์เซ็นเตอร์ - บาสเก็ตบอล (รอบแรกและรอบชิงชนะเลิศ)- ไมโครซอฟท์เธียเตอร์ - ยกน้ำหนัก- มหาวิทยาลัยเซาเทิร์นแคลิฟอร์เนีย - ที่พักของสื่อมวลชน- ศาลาประชาคมลอสแอนเจลิส - มาราธอน เดินทน จักรยานประเภทถนน

**เขตวาเลย์**
 เขื่อนเซปุลเบดา - เรือแคนูสลาลม ขี่ม้า ยิงปืน

**เขตเซาท์เบย์**
 สตับฮับเซ็นเตอร์ - รักบี้ ปัญจกรีฑา เทนนิส ฮอกกี้- เวโลสปอตส์เซ็นเตอร์ - จักรยานประเภทลู่ 

**เขตลองบีช**
 ลองบีชวอเตอร์ฟร้อนท์ - จักรยานบีเอ็มเอ็กซ์ โปโลน้ำ ไตรกีฬา ว่ายน้ำระยะไกล- ลองบีชอารีนา - แฮนด์บอล- ท่าเรืออนุสรณ์ทหารผ่านศึกเบลมองต์ - เรือใบ

**สถานที่อื่นๆ**
 โรสโบว์ล - ฟุตบอล (รอบก่อนรองชนะเลิศจนถึงรอบชิงชนะเลิศ)- ทะเลสาบเพอร์ริส - แคนูสปริ๊นท์ เรือพาย- สวนสาธารณะแฟรงค์ จี. โบเนลลี - จักรยานเสือภูเขา- ฮอนด้าเซ็นเตอร์ - วอลเลย์บอลในร่ม- ยูนิเวอร์แซลสตูดิโอสฮอลลีวูด - ศูนย์สื่อมวลชน

**เขตลอสแอนเจลิสตะวันออก**
 หาดแซนตามอนิกา - วอลเลย์บอลชายหาด- ริเวียราคันทรีคลับ - กอล์ฟ- ยูซีแอลเอ - หมู่บ้านนักกีฬาและศูนย์ฝึกซ้อม- พอลีย์พาวิลเลียน - มวยปล้ำ ยูโด- สนามกีฬาลอสแอนเจลิสและเขตสันทนาการ ณ อุทยานฮอลลีวูด - พิธีเปิด ยิงธนู- เดอะ ฟอรัม - ยิมนาสติก

**อ้างอิง**

**เอกสาร**
  ขั้นตอนที่ 1 – วิสัยทัศน์, รูปแบบการแข่งขัน และกระบวนการ-  ขั้นตอนที่ 2 – การจัดการ, กฎหมาย และงบประมาณ-  ขั้นตอนที่ 3 – สาธารณูปโภค, ประสบการณ์ และมรดก

**แหล่งข้อมูลอื่น**
  la24.org date=2016-04-22 -  twitter.com/LA2024-  facebook.com/la2024
หมวดหมู่:การคัดเลือกเจ้าภาพโอลิมปิกฤดูร้อน 2024
หมวดหมู่:ลอสแอนเจลิส (รัฐแคลิฟอร์เนีย)